Afroditopolis (Pathyrites)

Afroditopolis (; myös ; ) eli Per-Hathor (; ; ), oli kaupunki muinaisessa Egyptissä. Se sijaitsi Ylä-Egyptissä eli Thebaiksessa ja kuului Pathyriteen (myöhemmin Hermonthiteen) nomokseen.Plinius vanhempi: Naturalis historia 5.10.

Afroditopolis eli ”Afroditen kaupunki” oli rakennettu Niilin länsirannalle. Joen varrella kaupungin pohjoispuolella sijaitsivat Hermonthis ja Theba eli Diospolis Megale, ja eteläpuolella Latopolis, Eileithyiopolis ja Apollonopolis Megale. Nykyisin kaupungin paikka tunnetaan nimellä Gebelein.

Kaupungin pääkultti oli omistettu sen nimen mukaisesti kreikkalaisittain Afroditelle, egyptiläisittäin Hathorille. Kaupungin asukkaasta käytettiin etnonyymiä Afroditopolitēs ().

Kaupunkia ei tule sekoittaa Egyptin lukuisiin muihin Afroditopolis-nimisiin kaupunkeihin.

 Lähteet 

Luokka:Aegyptuksen provinssin kaupungit
Luokka:Muinaisen Egyptin kaupungit